Attie van der Colf

Dr. Adriaan Petrus (Attie) van der Colf (16 Desember 1932 - Johannesburg, 16 Junie 2002) was 'n predikant in die Nederduitse Gereformeerde Kerk, onder meer van 1977 tot 1995, toe hy sy emeritaat aanvaar het, verbonde aan die NG gemeente Linden, en 'n digter verantwoordelik vir 126 omrymings in die Liedboek van die Kerk.

Van der Colf was een van die grootste drie bydraers tot die Liedboek. Sy vars, eietydse berymings sluit verbeterings van ouer Afrikaanse tekste, nuwe Afrikaanse tekste vir bekende geestelike liedere in ander tale en nuwe oorspronklike Afrikaanse tekste in. Sy bekendste lied is waarskynlik die Afrikaanse weergawe van Amazing Grace.

Hy was getroud met Fesia en het vyf kinders en sewe kleinkinders gehad.

Van Der Colff was aangekla van aanranding op drie minderjarige seuns in die parkeerarea van die NG Kerk Linden. Hulle is met ‘n leer gordel geslaan nadat hulle blomme vir hulle ma’s gepluk het. Al drie seuns was jonger as 10 jaar.

Dr. Attie van der Colf is op 16 Junie 2002 skielik aan 'n hartaanval oorlede.

Bronne 
Kerkmusiekman Attie van der Colff sterf skielik in Jhb, Beeld, 12 Junie 2002

Verwysings 

Suid-Afrikaanse predikante
Afrikaanse digters
Geboortes in 1933
Sterftes in 2002